नदियों के प्रदूषित होने के कई कारण हैं। जैसे- अंधाधुंध औद्योगीकरण, प्राकृतिक संसाधनों के गलत तरीके से दोहन, बिना ट्रीटमेंट के फैक्ट्रियों से निकले गंदे पानी को सीधे नदी में गिरा दिया जाना, आबादी मल-मूत्र और गंदगी को सीधे नदी मे बहा देना, धार्मिक कार्यों से मूर्तियों व अन्य सामग्री का नदी में विसर्जन करने से नदी का पानी गंदा हो जाता है और फिर वह पानी किसी लायक नहीं रह जाता। इससे तमाम तरह की बीमारियां फैलती हैं और पर्यावरणीय असंतुलन की स्थिति भी पैदा हो जाती है। नदियों की हालत सही करने के लिए सरकार तमाम कोशिशें करती है, लेकिन हालात में कोई सुधार नहीं होते। अगर बुधानूर गांव के लोगों की मिसाल ली जाए तो नदियों की सफाई के साथ ही तमाम बड़े काम आसानी से किए जा सकते हैं।